Posted by: Zureena Groenewald | 2011/07/02
Wat doen amino acids vir jou in jou dieet. En kan jy dit as n'' aanvulling neem en wat sal die gevolg van so aanvulling op jou gesondheid wees
Aminosure is die boustene van proteïene. Dus elke keer as jy vleis, vis, pluimvee, eiers, melk, jogurt, kaas en peulgroente (droë, gaar of geblikte bone, erte, lensies of soja) eet, sal jy groot hoeveelhede daarvan inneem. Dit is dus nie nodig om aminosuuraanvullings te neem nie, tensy jy al bogenoemde kosse vermy? Aminosure word dikwels by sportaanvullings gevoeg, maar dit is nog nie 'n uitgemaakte saak of die inname daarvan wel bydra tot sportprestasie of spierontwikkeling, mits die persoon wel ongeveer 100 g proteïene afkomstig van bogenoemde kosse per dag inneem nie. Algemeen gesproke eet Suid-Afrikaners so baie proteïene dat hulle beslis nie nog aminosuuraanvullings nodig het nie. Dit is altyd beter om voedingstowwe, soos aminosure, van natuurlike kosse te bekom, aangesien daar al in die verlede probleme ontstaan het met sulke aanvullings omdat die aminosuur nie suiwer was nie.